இவ்வமைப்பு 1991 ஆம் ஆண்டு டிசம்பர் 8 ஆம் திகதி <MASK>, ரஷ்யா, உக்ரேன் ஆகிய நாடுகளால் நிறுவப்பட்டது. மேற் காட்டிய திகதியில் இம் மூன்று நாடுகளின் தலைவர்களும் பெலாரஸின் பிரெஸ்சிற்கு வடக்கில் 50 கிலோமீற்றர் தொலைவில் அமைந்திருந்த பெலொவெல்ஸ்கயா புஷ்கா இயற்கைப் பூங்காவில் சந்தித்து, சோவியத் ஒன்றியத்தைக் கலைத்து, அதனிடத்தில் விடுதலைபெற்ற நாடுகளின் பொதுநலவாயத்தை அமைப்பதற்கான ஒப்பந்தத்தில் கையெழுத்து இட்டனர். 1991 டிசம்பர் 21 இல், ஆர்மேனியா, அசர்பைஜான், கசாக்ஸ்தான், கிர்கிஸ்தான், மால்டோவா, துர்க்மெனிஸ்தான், தாஜிக்ஸ்தான், உஸ்பெகிஸ்தான் ஆகிய மேலும் எட்டு நாடுகள் இவ்வமைப்பில் இணைந்தன. ஜார்ஜியா இரண்டு ஆண்டுகள் கழித்து இதில் இணைந்து கொண்டது. 1993 டிசம்பர் நிலைப்படி 15 முன்னாள் சோவியத் குடியரசுகளில் 12 இவ்வமைப்பின் உறுப்பு நாடுகள் ஆகிவிட்டன. ஐரோப்பிய ஒன்றியத்தில் இணைவதற்கு விருப்பம் கொண்டிருந்ததால் எஞ்சிய மூன்று பால்ட்டிக் நாடுகளான எஸ்தோனியா, லத்வியா, லித்துவேனியா என்பன இவ்வமைப்பில் இணைவது இல்லை என முடிவு செய்திருந்தன.
விடுதலை பெற்ற நாடுகளின் பொதுநலவாயம்
கஜகஸ்தான் பெலாரஸ் கசாக்ஸ்தான் தாஜிக்ஸ்தான்